open-index/open-wikipedia-markdown huggingface dataset:
אהבה בשלייקס

**אהבה בשלייקס** הוא סרט קולנוע ישראלי מסוג קומדיה רומנטית בבימויו של יוחנן ולר, שיצא לאקרנים באפריל 2019. בסרט מככבים יהודה בארקן לצד ניצה שאול, שלמה בראבא ויפתח קליין.

## רקע
הסרט יצא לאקרנים באפריל 2019. יהודה בארקן שתקופה לפני כן הופיע בעיקר בסרטים חרדיים, שב להופיע בסרט המופנה לקהל הרחב. בסרט הוא מככב לצידה של ניצה שאול, אשר גילמה את אהובתו בסרט "חגיגה בסנוקר", שיצא בשנת 1975 ושיחקה לצידו בסרט "כץ וקרסו" ב-1971.

יהודה בארקן שיחק לצידה של ליא קניג בסדרת טלוויזיה על נושא דומה בשם "אהבה בשלכת" גם היא בבימויו של יוחנן ולר, ששודרה בערוץ הראשון, ב-2003.

בארקן שיחק בעבר גם לצידה של מיכל ינאי, שמגלמת את בתו של בארקן בסרט זה – כך היה גם בסרט "נשיקה במצ"ח" בשנת 1990.

כמו כן, בארקן שיחק בעבר גם לצידו של גבי עמרני, שמגלם את הקולגה שלו בסרט זה – כמו גם בסרטים "לופו", "לופו בניו יורק" ו"קומפוט נעליים".

הסרט צולם בבית דיור מוגן, מגדלי הים התיכון בגני תקווה.

## תקציר העלילה
תמי (ניצה שאול) היא אלמנה בת 64. באחד הימים היא דורסת את בנו רזניק (יהודה בארקן), אלמן בן 70 ופוגעת קלות ברגלו. בנה של תמי (יפתח קליין) משכנע אותה לעשות הכל על מנת שבנו לא יגיש נגדה תלונה למשטרה. תמי אופטימית מטבעה, בעוד בנו הוא אדם בודד. למרות השוני, מתקיים ביניהם קשר רומנטי, כשהרוח של בעלה המנוח (שלמה בראבא) מופיעה אצלה בדמיונות, ולכולם כולל לבנה יש ביקורת על הקשר בניהם בשל גילם, אך להם דבר לא מפריע להוכיח שלאהבה אין גיל.

## שחקנים

## קישורים חיצוניים

* אהבה בשלייקס טריילר באתר יוטיוב
* אהבה בשלייקס מאחורי הקלעים באתר יוטיוב
* אהבה בשלכת, באתר "הבמה"
* קרן אוחיון, כשיהודה בארקן וניצה שאול התאהבו, באתר מוטקה, 7 באפריל 2019
* 
* 

קטגוריה:סרטי 2019
קטגוריה:סרטי קומדיה רומנטית ישראליים
קטגוריה:סרטים ישראליים משנת 2019
מוזיאון הטנקים (קובינקה)

[ממוזער| [ISU-152 בקובינקה]] 
[ממוזער| [פאנצר סימן 8|פנצר סימן 8 במוזיאון הטנקים בקובינקה]] 
[ממוזער| [קוגלפנצר]] 
 
**מוזיאון הטנקים בקובינקה** (ברוסית: **Бронетанковый музей в Кубинке**) הוא מוזיאון צבאי גדול בעיר קובינקה, במחוז המשנה אודינצובסקי שבפרברי מוסקבה, רוסיה שבו מוצגים לראווה טנקים, כלי רכב משוריינים והמידע הרלוונטי לגביהם. המוזיאון מורכב מתערוכות קבועות באוויר הפתוח של טנקים ומשוריינים רבים מהמאות ה-20 וה-21 (משנת 1917 עד ימינו). המוזיאון ידוע ככזה שמשכן ומציג כלי רכב צבאיים ייחודיים רבים, כמו פאנצר סימן 8, הטנק הנאצי הכבד, אובייקט הטנק הקל 279 קוטין, מערך הארטילריה קרל גרט ודגמי אב טיפוס אחרים מברית-המועצות וגרמניה הנאצית.

## ראו גם
; מוזיאונים של טנקים
* Musée des Blindés - צרפת
* מוזיאון הטנקים - בריטניה
* מוזיאון פאטון לפרשים ושריון - ארצות הברית
* יד לשריון - לטרון, ישראל
* מוזיאון פארולה - פינלנד
* מוזיאון הטנקים הגרמני - גרמניה
* המוזיאון הצבאי, בלגרד - סרביה
* מוזיאון המלחמה הקנדי - אוטווה, אונטריו
* המוזיאון הצבאי, בסחס בורדן - 100 ק"מ צפונית לטורונטו, אונטריו
* המוזיאון הצבאי הלאומי - Soesterberg, הולנד
* מוזיאון הטנקים המלכותי - ירדן

## קישורים חיצוניים

* 

קטגוריה:רוסיה: מוזיאונים צבאיים
קטגוריה:טנקים
קטגוריה:מחוז מוסקבה
האימפריה הקמרית

**האימפריה הקמרית** (בקמרית: **ចក្រភពខ្មែរ**) הייתה אימפריה הינדית-בודהיסטית בדרום-מזרח אסיה. האימפריה, שצמחה מתוך הממלכות פונאן וצ'נלה, שלטה בשלב מסוים על רוב דרום-מזרח אסיה ועל חלקים מדרום סין.

המורשת הגדולה ביותר של האימפריה הקמרית היא אנגקור, הנמצאת בקמבודיה של ימינו, אשר שימשה כבירת האימפריה בתקופת השיא שלה. המבנים של אנגקור מעידים על עוצמתה של האימפריה הקמרית, על האמנות והתרבות המרשימים שלה, ועל הטכניקה האדריכלית המתקדמת לתקופתה. תצלומי לוויין של האתר חשפו שבשיאה אנגקור הייתה המרכז העירוני הגדול ביותר בעולם.

האימפריה הקמרית נוסדה בשנת 802 לספירה, כאשר המלך ג'יאוורמן השני הכריז על עצמו כצ'אקארטארטין ("מלך העולם" או "מלך המלכים") בפנום קולן. האימפריה חדלה להתקיים עם חורבנה של אנגקור במאה ה-15.

## קישורים חיצוניים

* 

קמרית
יוליוס לדרר

**יוליוס לדרר** (גרמנית: **Julius Lederer**; 24 ביוני 1821 וינה – 30 באפריל 1870, וינה) היה אנטומולוג אוסטרי.

יוליוס לדרר התפרנס ממסחר. הוא היה אספן פרפרים ולצורך הרחבת האוסף נסע ברחבי אירופה, טורקיה ולבנון. כמו כן הוא תיאר פרפרים מאוספים של אנטומולוגים אחרים.

יוליוס לדרר היה בין מקימי ירחון אנטומולוגי.

העבודה העיקרית שלו Beitrag zur Schmetterlings-Fauna von Cypern, Beirut und einem Theile Klein-Asiens פורסמה בשנת 1855. בעבודה זו הוא תיאר לראשונה פרפרים רבים מאזור הים התיכון (לרבות ססמבריק אדום). ספר נוסף פורסם בשנת 1862.

עש Eccrita Lederer נקרא על שמו.

## קישורים חיצוניים

* מידע באתר זובודט
* עבודות של יוליוס לדרר

קטגוריה:מדענים אוסטרים
קטגוריה:אנטומולוגים
קטגוריה:אוסטרים שנולדו ב-1821
קטגוריה:נפטרים ב-1870
ג'ילי CD

ממוזער|320px|דגם "ג'ילי CD"
**ג'ילי CD** (באנגלית: **"Geely CD"**) היא מכונית ספורט בתצורת קופה מתוצרת יצרנית הרכב הסינית ג'ילי אשר יוצרה בין השנים 2009–2011.

## מאפיינים

* דגם "ג'ילי CD" הוצג לראשונה בתערוכת המכוניות הבינלאומית בפרנקפורט בשנת 2005.
* 4 מושבים (2+2).
* 2 דלתות.
* מנוע בנזין.
* מנוע קדמי.
* מנוע קירור מים.
* צמיגים - 195/55 R15.
* "CD" - פירושו באנגלית "Chinese Dragon".
* יחס משקל/כח - 14.7 ק"ג ל-כ"ס.

## ראו גם
* ג'ילי
* ג'ילי בינרוי
* ג'ילי ג'יאג'י
* ג'ילי יואנג'ינג SUV
* ג'ילי ביני
* ג'ילי CK
* ג'ילי BL

## קישורים חיצוניים

## הערות שוליים

קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-2009
CD
אוסן

**אוסן** (בהנגול: **오산시**; בהנג'ה: **烏山市**) היא עיר במחוז קיונגי שבצפון-מערב קוריאה הדרומית. על פי מפקד האוכלוסין האחרון משנת 2020 אוכלוסיית העיר מנתה 240,645 תושבים.

## גאוגרפיה
העיר שוכנת בדרום-מערב מחוז קיונגי והיא גובלת עם הוואסאונג מצפון, מזרח ומערב, עם פיונגטהאק  מדרום, מרוחקת כ-47 ק"מ דרום-מזרחית לבירת המדינה סיאול וכ-16 ק"מ דרום-מזרחית לבירת המחוז סוואן.

## תנועה ותחבורה
העיק ממוקמת ליד הכבישים 1, 17, 82, 310, 311, 314, 317 ו-400. בנוסף, בעיר יש תחנת רכבת שבה פועל הקו סיאול-טג'אן ומספר רב של תחנות דלק.

## אקלים
הטמפרטורה הממוצעת היא 11 מעלות צלזיוס. החודש הכי חם הוא אוגוסט (23 מעלות צלזיוס). החודש הכי קר הוא ינואר (4- מעלות צלזיוס). כמות המשקעים הממוצעת היא 1,572 מילימטרים בשנה. חודש יולי הוא החודש שיש בו הכי הרבה גשם (394 מ"מ גשם), וחודש ינואר הוא החודש שיש בו הכי פחות גשם (30 מ"מ גשם).

## מוסדות בעיר
המשרד ראשי של חברת Kyochon  נמצא בעיר. בנוסף, בעיר יש תחנת משטרה ומספר רב של בתי מלון, מרכזי קניות וסופרמרקטים.

## ערים תאומות

* 
* 
* 
* 
* 
* 
* 

## ראו גם
* קרב אוסן

## קישורים חיצוניים

* 

## הערות שוליים

קטגוריה:קוריאה הדרומית: ערים
מכס מרקוזה

ד"ר **מכס מרקוזה** (בגרמנית: **Max Marcuse** 14 באפריל 1877 – 24 ביוני 1963) היה רופא עור ומין וסקסולוג גרמני ישראלי.

## קורות חיים
מכס מרקוזה נולד בברלין, גרמניה, למשפחה יהודית לא ציונית. אמו, יוהנה, הייתה בת למשפחה של בעלי טחנת קמח ואביו, קרל, היה סוחר. למד רפואה בווירצבורג ובפרייבורג. קיבל את תואר דוקטור בברלין ב-1901 עם דיסרטציה "על הידע של קרן עורית". התמחה בברלין ברפואת עור ומין. ב-1904 פרסם את מאמרו "המותר לרופא המשפחה לייעץ על יחסי מין מחוץ לנישואין".

ב-1905 התחתן עם פרידה, לא יהודייה שהתגיירה, ונולדו להם שני בנים: קרל שנפטר בהיותו תינוק ויוחנן.
ב-26 בפברואר 1905 היה ממקימי "הברית להגנת האם" בברלין (אחר כך "הגנה על היולדות ולרפורמה מינית"), ארגון שתמך גם באמהות חד-הוריות. ערך כתבי עת מדעיים בנושאי סקסולוגיה, ספרים ומילונים בנושא. שיתף פעולה עם מגנוס הירשפלד בהוצאת "העיתון לסקסולוגיה". באחד המילונים שחיבר ("המילון לסקסולוגיה") השתתף גם פרויד. הישגו הגדול היה ארגון הידע הסקסולוגי לכדי הגדרות מונחים ברורות. היה עד מומחה לענייני מין. לטענת מרקוזה הפתרון ל"בעיית היהודים" אינו הציונות, אלא נישואי תערובת עם גרמנים על מנת להיטמע בחברה הגרמנית. עם עליית הנאצים לשלטון פסק לערוך עיתונים.
ממוזער|מכס מרקוזה: אימהות לא חוקיות, מסדרת מטרופוליטן, כרך 27

ב-1933 אחרי פגישה עם משה סורוקה, מראשי קופת חולים כללית, עלו לארץ ישראל. בני הזוג התגרשו, ומרקוזה נשא בשנית לאישה את גרטה, ממנה נולד בנו מיכאל. לימים, התגרש גם ממנה.

בארץ ישראל פתח מרפאה פרטית בתל אביב, וכתב ספרים, "מדריך לחיי המין" ו"הנישואין", שזכו להצלחה. השתתף בכתיבת האנציקלופדיה העברית.

## לקריאה נוספת
* נסים לוי ויעל לוי, **רופאיה של ארץ ישראל 1799–1948**; עריכת תוכן, עיצוב וסדר: חדוה רוקח, איתי בחור, זכרון יעקב: איתי בחור הוצאה לאור, 2012 (הוצאה שנייה), עמ' 295

## קישורים חיצוניים

* 
* 
* 

* 

## הערות שוליים

קטגוריה:סקסולוגים ישראלים
קטגוריה:זהות מינית
קטגוריה:רופאי עור ישראלים
קטגוריה:רופאי עור ביישוב
קטגוריה:רופאים יהודים גרמנים
קטגוריה:רפובליקת ויימאר: אישים
קטגוריה:אנשי העלייה החמישית
קטגוריה:ישראלים ילידי גרמניה
קטגוריה:ישראלים שנולדו ב-1877
קטגוריה:ישראלים שנפטרו ב-1963
אזורי לחות (ספר)

**אזורי לחות** (בגרמנית: **Feuchtgebiete** ובאנגלית: **Wetlands**) הוא ספר הביכורים, בחלקו אוטוביוגרפי, של הסופרת שרלוטה רוש שיצא לאור בגרמניה ב-2008 והיה לרב–המכר המצליח ביותר בגרמניה, ממנו נמכרו יותר ממיליון וחצי עותקים ב-2009. התומכים מסווגים אותו רומן אירוטי והמבקרים - פורנוגרפיה. זכויות התרגום נרכשו על ידי 27 מדינות ובמרץ 2009 הוא היה הספר הגרמני הראשון שכיכב במקום הראשון בדירוג המכירות העולמי של אמזון מאז תחילת הדירוג. הספר תורגם לעברית ב-2009 על ידי עופרה קק לכנרת זמורה-ביתן דביר ועובד לסרט בבימוי דייוויד וננדט ובכיכובה של קרלה ג'ורי  כ"הלן" שהוקרן לראשונה בפסטיבל לוקרנו באוגוסט 2013.

## תקציר העלילה
עלילת הספר מתפרסת על פני מספר ימים בהם מאושפזת הלן ממל בת ה-18 - צעירה משעשעת, בוטה, נטולת עכבות, סקרנית וחופשייה מינית - במחלקה פנימית של בית החולים עקב פיסורה אנאלית שהיא גרמה לעצמה בעת גילוח האזור. היא מחכה לביקור הוריה הגרושים בתקווה נואשת שהשניים ישלימו ביניהם סוף סוף ליד מיטת חוליה. ובינתיים היא בוחנת את האזורים הלחים בגופה ומניחה לרובין, אח בית החולים, לצלם את החלקים החומקים ממבטה הסקרני. ליד מיטתה היא אף מטפחת אוסף של גלעיני אבוקדו המשמשים אותה לצרכים שונים. ולאורך כל הדרך היא אומרת בקול רם את מה שאחרים לא מעיזים אפילו לחשוב.

## השראה
לדברי רוש, היא קיבלה השראה לכתוב את הרומן בעת שישבה על האסלה בדירה של חברתה הטובה ביותר בעיר הקתולית קלן. כדי להעביר את הזמן היא נטלה בקבוק סבון שהיה מונח בחדר וגילתה - לחרדתה - שזה סבון המיועד לניקוי הנרתיק. "התחלתי לחשוב, 'אלוהים, אני האדם היחיד שלא משתמש בסבון לוגינה'" היא סיפרה בראיונות. את הספר כתבה כדי לתקוף את "האובססיה של החברה לנקיון והיגיינה" אשר לטענתה, מיליוני נשים נדרשות לציית לה מדי יום ללא מחשבה. 
 "אזורי לחות"  נוגע במספר נושאי טאבו למשל מין אנאלי. אוננות, לֶסְבִּיּוּת וצריכת מין בתשלום אך לא רק בזירה המינית אלא גם באלה שניתן למצוא בחברה בכלל, במיוחד במשפחות שאינן מתפקדות למשל פגיעה עצמית, שימוש בסמים, התמודדות עם ניסיונות התאבדות, וגילוי עריות.

## ביקורת
עם צאתו לאור עורר הספר מהומה תקשורתית עזה וטעונה בדבר טיבו: המבקרים טענו שהוא פורנוגרפיה מובהקת לשמה במסווה כזה או אחר והאוהדים שהוא מניפסט פמיניסטי מחאתי מפי מי שהוכתרה כדוברת של הדור הפמיניסטי החדש של גרמניה. הספר השווה ל"התפסן בשדה השיפון" מאת ג'יי די סלינג'ר, "קראש" מאת ג'יימס גראהם באלארד ו"הסריסה"  מאת ג'רמיין גריר. דר' קלאודיה נויזיס, חוקרת ומנחה מוסמכת להטמעת חשיבה מגדרית מאוניברסיטת הומבולדט של ברלין טוענת כי אחת הסיבות להצלחה המסחררת של הספר בגרמניה היא כי הוא אנטיתזה ל"תוכניות טלוויזיה כמו הטופ מודל הבאה של גרמניה, בהנחיית דוגמנית העל היידי קלום. וכי בכל מדינה שיש יחס חברתי דומה לניקוי הגוף, להיגיינה ולתפקודי הגוף בכלל נשים צעירות תראה בו דרך אחרת להתמודדות עם הלחץ העצום להיות יפה, בעלת גוף מושלם, קרייריסטית מוצלחת לפני לידת ילדן הראשון.

## קישורים חיצוניים
*   
* ביקורת על הספר "אזורי לחות" באימגו - כתב עת בנושאי תרבות ותוכן
* 
* 

## הערות שוליים

קטגוריה:ספרות פמיניסטית
קטגוריה:ספרות גרמנית
קטגוריה:ספרי הוצאת כנרת
עונת 2019 בגביע סודאמריקנה

**עונת 2019 ב[[גביע סודאמריקנה|גביע הסודאמריקנה]]** הייתה העונה ה-18 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-5 בפברואר 2019 ומשחק הגמר נערך ב-9 בנובמבר 2019 באצטדיון ג'נרל פבלו רוחאס, אסונסיון, פרגוואי.

מועדון הכדורגל האקוודוריאני אינדפנדיינטה דל ואיה ניצח את מועדון הכדורגל הארגנטינאי קולון בתוצאה 3–1 במשחק בודד אחד. כתוצאה מכך, אינדפנדיינטה דל ואיה זכתה בפעם הראשונה בתולדותיה במפעל זה.

## קבוצות משתתפות
* ארגנטינה - 6
*ברזיל - 6
* אקוודור, קולומביה, פרו, צ'ילה, בוליביה, אורוגוואי, פרגוואי, וונצואלה- 4

**מודחות גביע הליברטדורס**

## השלבים המוקדמים
### שלב ראשון

בשלב הראשון, כל מפגש שוחק פעמיים במסגרת בית וחוץ. אם התוצאה במפגש הייתה תיקו, שערי החוץ הם אלו שקבעו את העולה לשלב הבא. אם עדיין התוצאה הייתה תיקו, הקבוצות לא נכנסו להארכה, אלא ישירות לפנדלים.

### סיבוב שני

בסיבוב השני, כל מפגש שוחק פעמיים במסגרת בית וחוץ. אם התוצאה במפגש הייתה תיקו, שערי החוץ הם אלו שקבעו את העולה לשלב הבא. אם עדיין התוצאה הייתה תיקו, הקבוצות לא נכנסו להארכה, אלא ישירות לפנדלים.

16 המנצחות של השלב השני העפילו לשלבי שמינית הגמר.

## שלבי הנוקאאוט

### שמינית הגמר

### רבע הגמר

### חצי הגמר

### משחק הגמר

## קישורים חיצוניים

* עונת 2019 בגביע סודאמריקנה, conmebol

קטגוריה:תחרויות כדורגל ב-2019
קטגוריה:עונות בגביע סודאמריקנה
קטגוריה:2019 באמריקה הדרומית
רודולפטלפ

**רודולפטלפ** (בהונגרית: **Rudolftelep**) הוא כפר במחוז בורשוד-אבאוי-זמפלן שבצפון מזרח הונגריה. הכפר הוקם ככפר נפרד מאיז'ופלווה בשנת 1994. אוכלוסיית רודולפטלפ קטנה מ-790 תושבים בשנת 1995 עד 706 תושבים בשנת 2018 (ירידה של כ-10%).

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:מחוז בורשוד-אבאוי-זמפלן
שאיוגלגוץ

**שאיוגלגוץ** (בהונגרית: **Sajógalgóc**) הוא כפר במחוז בורשוד-אבאוי-זמפלן שבצפון מזרח הונגריה.

בכפר חיו מעט יהודים לתקופת זמן מוגבלת ובמקום קיימים שרידים של בית קברות יהודי.

## קישורים חיצוניים

*  
* נתוני הכפר באתר הלמ"ס ההונגרי

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
רמי איגרא

**רמי איגרא** הוא איש ביטחון ישראלי, לשעבר ראש חטיבת השבויים והנעדרים במוסד ונכון ל-2023, מנכ"ל חברת Tender Loving Care.

## ביוגרפיה
איגרא התגייס למוסד בגיל 21. הוא שימש במספר תפקידים בארגון ביניהם כראש שלוחת המוסד ("צומת") באירופה וראש חטיבת השבויים והנעדרים במוסד. לאחר פרישתו מהמוסד בשנת 1999 הוא כיהן כמנהל מחוז תל אביב של מכבי שירותי בריאות, מנכ"ל של "בית בלב". במסגרת הזאת הקים את בית החולים בבת ים ופיתח את מערך הסיעוד המורכב והשיקום של מכבי. בשנת 2015 כתב מאמר המבקר את ההחלטה לכבד בהדלקת משואה את סימה שיין, לשעבר ראש חטיבת המחקר ב"מוסד", עקב עיסוקה בתפקיד משרדי ומחקרי ולא בתפקיד מבצעי.

כיום הוא משמש כמנכ"ל חברת "Tender Loving Care". בנוסף הוא מעביר הרצאות בנושא מודיעין, שבויים ונעדרים והמוסד.

## קישורים חיצוניים

* 

## הערות שוליים

קטגוריה:אנשי המוסד
קטגוריה:מנכ"לים ישראלים
שופוני

"**שופוני**" (מעוצב: "**Shufùni**") הוא סינגל שהוקלט על ידי הזמרת-יוצרת הישראלית שרית חדד, ביחד עם הדי ג'יי עופר ניסים. השיר יצא לאור ב-23 במרץ 2019, על ידי חברת התקליטים אבי גואטה הפקות בע"מ.

השיר הגיע למקום החמישי במצעד של מדיה פורסט.

## רקע וכתיבה
השיר נכתב והולחן על ידי לידור סעדיה והופק על ידי עופר ניסים, שבעבר הוציא עם חדד את השיר "Love U Till I Die". השיר הושווה לשיר "לא מבינה עברית" של אייל גולן, אשר הוציא אותו ביחד עם ניסים גם כן, כמה זמן לפני כן.

עם השיר הופיעה חדד כמה ימים לאחר שיצא, תוך שהיא לבושה בטוקסידו וחובשת מסכה.

## וידאו קליפ
טרם יצא הווידאו קליפ המלא של השיר, העלתה שרית חדד לערוץ היוטיוב שלה את האודיו הרשמי של השיר, בו ניתן לראות את עטיפתו של הסינגל. בנוסף לכך, ניתן לראות באודיו את מילותיו של השיר.

נכון למאי 2020, מונה הצפיות של הקליפ עומד על למעלה מ-2 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי שרית חדד
קטגוריה:שירי עופר ניסים
קטגוריה:שירים בעברית
קטגוריה:שירים שנכתבו על ידי לידור סעדיה
קטגוריה:שירים שהולחנו על ידי לידור סעדיה
קטגוריה:שירים שהופקו על ידי עופר ניסים
לא מבינה עברית

"**לׂא מְבִינָה עִבְרִית**" הוא סינגל שהוקלט על ידי הזמר-יוצר הישראלי אייל גולן, ביחד עם הדי ג'יי עופר ניסים. השיר יצא לאור ב-28 בנובמבר 2018, על ידי חברת התקליטים NMC יונייטד אנטרטיינמנט.

עם יציאתו נכנס השיר אל המקום ה-4 במצעד של מדיה פורסט.

## רקע וכתיבה
השיר נכתב והולחן על ידי לידור סעדיה והופק על ידי עופר ניסים, שבעבר הוציא עם גולן את השיר "Eshal". השיר הושווה לשיר "שופוני" של שרית חדד, אשר הוציאה אותו ביחד עם ניסים גם כן, כמה זמן לאחר מכן.

יוסי חרסונסקי סקר את השיר בחיוב והעניק לו שלושה כוכבי זהב מתוך חמישה בסך הכל.

## וידאו קליפ
טרם יצא הווידאו קליפ המלא של השיר, העלה אייל גולן לערוץ היוטיוב שלו את האודיו הרשמי של השיר, בו ניתן לראות את עטיפתו של הסינגל. בנוסף לכך, ניתן לראות באודיו את אורכו של השיר ואת גולן גם כן.

נכון לאוגוסט 2025, לשיר יש למעלה מ-30 מיליון צפיות ביוטיוב.

## מיקומי שיא

## קישורים חיצוניים

* הקלטת השיר לא מבינה עברית באתר יוטיוב

## הערות שוליים

קטגוריה:שירי אייל גולן
קטגוריה:שירי עופר ניסים
קטגוריה:שירים בעברית
קטגוריה:שירים שנכתבו על ידי לידור סעדיה
קטגוריה:שירים שהולחנו על ידי לידור סעדיה
קטגוריה:שירים שהופקו על ידי עופר ניסים
קטגוריה:שירים על השפה העברית
קטגוריה:סינגלים בהוצאת NMC יונייטד אנטרטיינמנט
קורמורן גואניי

**קורמורן גואניי** (שם מדעי: *Leucocarbo bougainvillii*) הוא מין של עוף ימי ממשפחת הקורמורניים אשר חי בחופי האוקיינוס השקט שלחופי פרו וצפון צ'ילה. חלק מהפרטים מגיעים עד לארגנטינה ולפטגוניה שלחופי האוקיינוס האטלנטי ועוד כמה נודדים צפונה לקולומביה, אקוודור ופנמה בעת זרמי אל ניניו. הוא משתייך לסוג קורמורן כחול-עין.
## מאפיינים
הקורמורן הוא עוף בינוני באורך 78 ס"מ והוא בעל נוצות אפורות-לבנות עם ראש שחור, מקור צהוב-בהיר ועיניים אדומות. הסנטר והחזה לבנים וכפות הרגליים אדומות. הקורמורן הוא מעופף גרוע יחסית אך צולל מצוין בזכות רגליו החזקות, בנן הוא חותר מתחת למים.

להקות קורמורנים מקננות במושבות צפופות לאורך חופים סלעיים ואיים מבודדים לחופי האוקיינוס השקט, שם הם מקננים ומייצרים גואנו שופע. הקורמורנים ניזונים באוקיינוס לצד עופות ים אחרים מעפייניים (אנשובי) ודגי אזרינופסידיים שהם צוללים אליהם.

כיום להקות ענקיות אלה ירדו מעט עקב הפגיעה בבית גידולם וצמצום אוכלוסיות האנשובים והדגים שהם ניזונים מהם. כיום קורמורן גואניי הוא במצב **[[קרוב לסיכון]]** (NT) ויש חשש שייכחד אם הדגים שהוא ניזון מהם יוסיפו להתמעט.

## קישורים חיצוניים

קטגוריה:טקסונים שתוארו בידי רנה לסון
קטגוריה:בעלי חיים שתוארו ב-1837
קטגוריה:קורמורניים
קטגוריה:פרו: עופות
קטגוריה:בעלי חיים באמריקה שלחופי האוקיינוס השקט
דקר הקלפ

**דקר הקלפ** (שם מדעי: *Paralabrax clathratus*; משמעות השם המדעי: "קרוב ללברק". שם המין פירושו: "מפוספס" עקב הפסים האדומים שלאורך הגוף) הוא מין של דג גרם בן למשפחת הדקריים אשר חי במימי האוקיינוס השקט בסמוך לאמריקה הצפונית מבאחה קליפורניה עד וושינגטון, ארצות הברית בימים ממוזגים. הדג הוא שוכן בקרבתיערות קלפ, מה שנתן לו את שמו אך גם באזורים סלעים או אף מבנים ימיים. הוא יכול לצלול לעומק 50 מטר.
## מאפיינים
דקר זה שונה מעט ממיני הדקרים האמיתיים והוא קטן בהרבה. הוא מגיע לאורך 75 ס"מ ולחיות עד ל-34 שנים. הדקר בעל ראש קטן ופחוס עם שפתיים גדולות ושיניים חדות, גוף צר בעל סנפירי גב ושת זקורים ומחודדים וזנב גבוה ומחודד. הסנפירים צהובים-תכולים והגוף בעל פסים חומים-אדמדמים ולבנים. מבנהו מצויד לתנועה זריזה במים. מבנה הדקר עוזר לו לחטוף טרף כמו דיונונים, סרטנים ודגים אחרים המסתתרים לצד אצות הקלפ העצומות וכששורצים בהמוניהם גם מלהקות פלנקטון. להקות דקרים משריצים צאצאים בים הפתוח ושם הם גדלים בתהומות.

דקר הקלפ נידוג בעבר בכמויות מסחריות למאכל. מאז 1950 הדיג המסחרי שלו יצא מהחוק אף שאפשר לדוג דגים יחידים שהגיעו לגודל של פרט בוגר. עדיין הם משמשים מזון לדייגים חובבים בודדים. כיום הדקר איננו בסכנת הכחדה.

## קישורים חיצוניים

## הערות שוליים

קטגוריה:בעלי חיים שתוארו ב-1854
קטגוריה:טקסונים שתוארו בידי שארל פרדריק ז'ראר
קטגוריה:דקריים
קטגוריה:דגי מפרץ קליפורניה
מלאך-ים יפני

**מלאך-ים יפני** (שם מדעי: *Squatina japonica*) הוא מין של כריש בן למשפחה מלאך-ימיים אשר מצוי על קרקעית הים שלחופי סין, קוריאה יפן ועוד כמה איים במזרח האוקיינוס השקט.

מלאך-ים זה הוא אחד הגדולים ביותר במשפחתו ומגיע לאורך 1.5-2.5 מטר, דומה למלאך-ים כנוף. הוא בעל פה רחב, סנפירים שטוחים המותאמים לשכיבה על קרקעית הים, כמה זיזי קוצניים מעל הגב וזנב דו-אונתי והוא בעל פה עצום עם שפתיים רחבות ויכולות לשאיבה של טרף חולף במהירות גדולה ובתוך פיו שורות של שיניים צרות המיועדות לתפיסת טרף. כריש זה משריץ 2–10 צאצאים חיים המגיחים מבטן אימם. הכריש הוא טורף ממארב בעודו מוסווה בצבעי חום מנומרים בכתמים בהירים, כמו הקרקעית ומחכה לטרף של סרטנים, דגים אחרים (לרבות דגי סחוס אחרים) ודיונונים. הוא מצוי עד לעומק 300 מטרים מתחת למים.

הכריש מצוי כיום בסכנת הכחדה עקב דיג למטרת אכילה וכן לשימוש בעור הכריש לחומרים קוסמטיים. כמו כן הוא נתפס ברשתות דיג שמוטלים לעבר הקרקעית. בכמה מקומות הוא גם נפגע מזיהום מים. הוא מין מוגן אך ממשיכים לצוד אותו בחופי יפן.

## קישורים חיצוניים

## הערות שוליים

קטגוריה:בעלי חיים שתוארו ב-1858
קטגוריה:טקסונים שתוארו בידי פיטר בליקר
קטגוריה:מלאך-ימיים
קטגוריה:מגה-פאונה של האוקיינוס השקט
רפאל לדנר

**רובי לדנר** (נולד ב-13 במרץ 1945) הוא שחיין ושחקן כדורמים ישראלי בעבר, אלוף ישראל ושיאן ישראל במשחה ל-100 מטר חופשי (1962) ושחקן הפועל תל אביב וקפטן נבחרת ישראל בכדורמים. רובי זכה שלוש פעמים ברציפות בתואר ספורטאי השנה בענף הכדורמים בין השנים 1973-1975.

## ביוגרפיה
לדנר התאמן בשחייה ובכדורמים בקבוצת הפועל תל אביב בהדרכתו של נלו בילדרמן.

### 1962
באליפות ישראל שנערכה בבת גלים בחיפה באוקטובר 1962 זכה לדנר במדליית זהב במשחה ל-100 מטר חופשי שיא ישראלי חדש של 59.5 שניות, לפני עמית לובן מהפועל גוש זבולון (59.8 שניות) ודן קרפן מברית מכבים עתיד (1:02.1 דקות).

### 1963
באליפות ישראל שנערכה בשנת 1963 זכה לדנר במדליית כסף במשחה ל-100 מטר חופשי בתוצאה של 59.7 שניות, אחרי עמית לובן (59.6 שניות) ולפני דניאל פרוכטר מהפועל גוש זבולון (1:00.7 דקות).

### 1964
באליפות הפועל בשחייה שנערכה בקיבוץ גבת בסוף אוגוסט 1964 קבע לדנר במשחה ל-50 מטר פרפר שיא ישראלי חדש של 28.5 שניות.

חודש לאחר מכן, באליפות ישראל שנערכה בקריית טבעון בסוף ספטמבר אותה שנה הוא זכה ב-3 מדליות, 1 זהב ו-2 ארד. מדליית זהב במשחה שליחים 4x100 מטר מעורב בתוצאה של 4:40.4 דקות, לפני הפועל גוש זבולון (4:44.3 דקות) והפועל קריית טבעון (4:48.2 דקות), מדליות ארד במשחה ל-200 מטר פרפר בתוצאה של 2:50.0 דקות, אחרי אסף פורת מהפועל נוה איתן (2:37.4 דקות) ולפני אריה לוריא מהפועל גבעת ברנר (2:49.5 דקות) ובמשחה שליחים 4x200 מטר חופשי בתוצאה של 9:49.5 דקות, אחרי הפועל גוש זבולון (9:29.5 דקות) והפועל קריית טבעון (9:31.3 דקות). נוסף לכך, הוא סיים במקום רביעי במשחה ל-100 מטר חופשי בתוצאה של 1:02.1 דקות.

### 1969
במכביה השמינית שנערכה באוגוסט 1969 זכה לדנר במדליית כסף כשחקן נבחרת ישראל בכדורמים.

### 1970
לדנר קיבל מלגת לימודים בברלין ושיחק בקבוצת "שפנדאו 04" הגרמנית.

### 1972
נבחרת ישראל בכדורמים זכתה באליפות אסיה שנערכה בטהראן, איראן בשנת 1972 ובזכות להשתתף באליפות העולם הראשונה בשחייה שנערכה בבלגרד 1973. בטורניר עצמו הבקיע לדנר 4 שערים יותר מכל שחקן אחר בנבחרת.

## חיים אישיים
לאחר שפרש משחייה תחרותית החל לדנר לאמן את השחיינים בקבוצתו, הפועל תל אביב. בין השחיינים הבולטים שאימן היו יואב יעקובי, יואל קנדה וברוך צ'יש.

## קישורים חיצוניים
* 

## הערות שוליים

קטגוריה:שחייני חופשי ישראלים
קטגוריה:שחייני פרפר ישראלים
קטגוריה:שחקני כדורמים ישראלים
קטגוריה:ספורטאי הפועל תל אביב
קטגוריה:אלופי ישראל בשחייה
קטגוריה:שיאני ישראל בשחייה
קטגוריה:מאמני שחייה ישראלים
קטגוריה:ישראלים שנולדו ב-1945
לי וון-הי

**לי וון-הי** (בקוריאנית: **이원희**; באנגלית: **Lee Won-hee**; נולד ב-19 ביולי 1981) הוא ג'ודוקא עבר דרום קוריאני אשר התחרה בקטגוריית המשקל עד 73 ק"ג. אלוף אולימפי מאתונה 2004.

לי התחרה במשחקים האולימפיים באתונה 2004 וזכה במדליית הזהב בקטגוריית המשקל עד 73 ק"ג. בקרב הראשון הוא ניצח את אנטולי לאריוקוב הבלארוסי בזכות ניקוד יוקו. בשמינית הגמר הוא ניצח באיפון את ג'ימי פדרו האמריקאי לאחר תרגיל סיאו-נגי מוצלח, ברבע הגמר הוא ניצח באיפון את גנאדי בילודיד האוקראיני לאחר תרגיל טאי-אוטושי ובחצי הגמר הוא ניצח שוב באיפון את ויקטור ביוול ממולדובה לאחר עוד תרגיל טאי-אוטושי מוצלח. בגמר לי התמודד מול ויטלי מקארוב הרוסי וכשתיים וחצי דקות מפתיחת הקרב לי ביצע תרגיל אשר העניק לו ניקוד יוקו. בעודו מחזיק ביתרון, תשע שניות לסיום לי ביצע תרגיל סיאו-נגי ושילב אותו עם קואוצ'י-גרי, שהצליח להטיל את מקארוב על גבו וזכה באיפון.

לי מחזיק במדליה אחת מאליפויות העולם; מדליית זהב משנת 2003 כאשר בקרב הגמר ניצח באיפון את דניאל פרננדס הצרפתי. לי מחזיק גם במדליית זהב ממשחקי אסיה (2006) ומדליית זהב מאליפות אסיה (2003).

במהלך הקריירה לי זכה במדליות רבות בטורנירים מהסבב העולמי וביניהן מדליות מטורנירי טוקיו ופריז היוקרתיים. במהלך הקריירה שלו כג'ודוקא כינויו של לי היו "מר איפון" ו-"גראנד סלאמר" לאחר שבשנת 2003 השיג רצף של 48 ניצחונות, מתוכם 43 באיפון. לאחר פרישתו המשיך לעסוק בג'ודו ואימן בין היתר בשנת 2015 את נבחרת הנשים של קוריאה הדרומית בג'ודו.

## רשימת הישגים חלקית מטורנירים בסבב העולמי

## קישורים חיצוניים

## הערות שוליים

קטגוריה:דרום קוריאנים שנולדו ב-1981
קטגוריה:ג'ודוקא דרום קוריאנים
קטגוריה:אלופי עולם בג'ודו
קטגוריה:אלופים אולימפיים: ג'ודו
קטגוריה:ג'ודוקא באולימפיאדת אתונה (2004)
עונת 2018/2019 בליגה הלאומית

**עונת 2018/2019 בליגה הלאומית** הייתה העונה ה-20 של הליגה הלאומית כליגה השנייה בחשיבותה בכדורגל בישראל. העונה החלה ב-23 באוגוסט 2018, והסתיימה ב-20 במאי 2019.

לקראת עונה זו הצטרפו לליגה הלאומית הפועל אשקלון והפועל עכו, אשר ירדו מליגת העל, והפועל אכסאל וסקציה נס ציונה שעלו מליגה א'.

הליגה כללה 16 קבוצות שתחילה שיחקו ביניהן במשך שני סיבובים בני 15 משחקים כל אחד - 30 מחזורים בסה"כ. לאחר המחזור ה-30 הליגה חולקה ל-2 בתים: פלייאוף עליון (8 קבוצות) ופלייאוף תחתון (8 קבוצות). על ניצחון במשחק מוענקות שלוש נקודות, ונקודה בודדת על תיקו.

כבר בתום המחזור ה-35 בפלייאוף התחתון ירדה הפועל אכסאל חזרה לליגה א' לאחר עונה אחת בלבד בלאומית. הפועל מרמורק הצטרפה אליה וירדה גם היא במחזור ה-36 (אחד לפני אחרון), אחרי 2 עונות בליגה הלאומית.

בתום המחזור האחרון הבטיחו את עלייתם לליגה הבכירה הפועל כפר סבא שסיימה במקום הראשון וחזרה לליגת העל אחרי היעדרות של שנתיים, וסקציה נס ציונה שעלתה לליגה הבכירה בפעם השנייה בתולדותיה אחרי 51 שנה שהייתה שם בפעם האחרונה.

הפועל עכו שסיימה במקום ה-14 התמודדה במשחקי המבחן מול מכבי הרצליה שהגיעה להתמודד על הכרטיס לליגה הלאומית מפלייאוף העלייה של מקומות 2-5 בליגות המחוזיות של ליגה א'. הפועל עכו ניצחה 7:4 בסיכום שני המשחקים ונשארה בליגה הלאומית עונה נוספת.

## קבוצות
להלן הקבוצות שהשתתפו בליגה הלאומית בעונת 2018/2019:

## טבלת הליגה
### העונה הסדירה

### הפלייאוף העליון

### הפלייאוף התחתון

### משחקי המבחן ללאומית
בסיום העונה התקיימו משחקי מבחן לליגה הלאומית בין הפועל עכו שסיימה במקום ה-14 בליגה הלאומית, לבין מכבי הרצליה שסיימה במקום השלישי בליגה א' צפון והגיעה למשחק דרך פלייאוף העלייה (מקום 2-5 בשתי הליגות המחוזיות). השיטה הייתה מפגש נוק-אאוט כפול בית-חוץ.

הפועל עכו ניצחה 7:4 בסיכום שני המשחקים ונשארה בליגה הלאומית עונה נוספת.

## מלך השערים

## קישורים חיצוניים
* עונת 2018/2019 בליגה הלאומית, באתר ההתאחדות לכדורגל בישראל
* נתוני העונה
* נתונים מאתר transfermarkt

קטגוריה:עונות בליגת המשנה בכדורגל בישראל
קטגוריה:2018 בישראל: כדורגל
קטגוריה:2019 בישראל: כדורגל
קטגוריה:תחרויות כדורגל ב-2018
קטגוריה:תחרויות כדורגל ב-2019
פרס לורנס אוליבייה לבמאי הטוב ביותר

**פרס סר פיטר הול לבמאי הטוב ביותר** (באנגלית: **Sir Peter Hall Award for Best Director**) הוא פרס שנתי המוענק על ידי אגודת התיאטרון בלונדון, כהוקרה על הישגים בתיאטרון הבריטי המסחרי. הפרס נוסד בשנת 1976 ושמו הוחלף ב-1984 לכבודו של השחקן האנגלי לורד אוליבייה. ב-2018 שונה שם הפרס לכבודו של במאי התיאטרון סר פיטר הול, והטקס הראשון בשם זה נערך ב-2019.

ב-1991 פוצלה הקטגוריה לשתיים עבור "הבמאי הטוב ביותר במחזה" ו"הבמאי הטוב ביותר במחזמר". שני הפרסים בוטלו ב-1995, והפרס אוחד שוב לפרס עבור הבמאי הטוב ביותר.

רק שלוש נשים זכו בפרס: דברה וורנר, מריאן אליוט ולינדזי טרנר.

## זוכים ומועמדים
### שנות ה-1970

### שנות ה-1980

### שנות ה-1990

### שנות ה-2000

### שנות ה-2010

### שנות ה-2020

## ראו גם
* פרס דרמה דסק לבמאי מצטיין במחזמר
* פרס טוני לבמאי הטוב ביותר במחזמר

## קישורים חיצוניים
* 
* אתר פרסי לורנס אוליבייה

## הערות שוליים

קטגוריה:פרס אוליבייה
מפרץ מרגריט (אנטארקטיקה)

**מפרץ מרגריט** או **מפרץ מרגרט** (באנגלית: **Marguerite Bay** או **Margaret Bay**) הוא מפרץ רחב המצוי בצידו המערבי של חצי האי האנטארקטי שבאנטארקטיקה.

האי אדלייד גובל במפרץ מצפון.

מדף הקרח וורדי, מפרץ ג'ורג' השישי וארץ אלכסנדר גובלים במפרץ מדרום.

חוף פאלייר הוא שמו של חוף חצי האי האנטארקטי הגובל במפרץ.

במפרץ מצויים האיים: פרקה פה, הורסשו ולאגוטלרי, וכן שונית אנדורנס.

## היסטוריה
### גילוי המפרץ
מפרץ מרגריט התגלה בשנת 1909 על ידי המשלחת הצרפתית לאנטארקטיקה תחת דוקטור ז'אן באטיסט שארקו.

### מקור השם
שארקו קרא למפרץ על שם אשתו מרגריט.

## לקריאה נוספת

• tephen J. Livingstone, Colm Ó Cofaigh, Chris R. Stokes, Claus-Dieter Hillenbrand, Andreas Vieli & Stewart S.R. Jamieson, **[https://www.tandfonline.com/doi/abs/10.1080/17445647.2013.829411#aHR0cHM6Ly93d3cudGFuZGZvbmxpbmUuY29tL2RvaS9wZGYvMTAuMTA4MC8xNzQ0NTY0Ny4yMDEzLjgyOTQxMT9uZWVkQWNjZXNzPXRydWVAQEAw Glacial geomorphology of Marguerite Bay Palaeo- Ice stream, western Antarctic Peninsula]**, Journal of Maps, 9:4, 558-572, DOI: 10.1080/17445647.2013.829411 

## קישורים חיצוניים

* מפרץ מרגריט באתר הסקר הגאולוגי של ארצות הברית
* מפרץ מרגריט באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית ארוכת טווח עבור מפרץ מרגריט
* 

## הערות שוליים

מרגריט
מרגריט
אבן יוגורט

**אבן יוגורט** (בערבית: **ג'מיד** **جميد**, פירושו: "קשיח") הוא מאכל מזרח תיכוני העשוי מיוגורט מיובש. מאכל זה מיוצר בדרך כלל בירדן על ידי בדואים ונפוץ גם אצל הבדואים בישראל (בעיקר ביהודה ושומרון), במצרים וגם בסוריה. 

גרסה דומה לג'מיד נמצאת באיראן ושכנותיה ונקראת קאשק. 

## הכנה
אבן יוגורט מיוצרת מיוגורט מחלב עיזים או מחלב כבשים. בשלב הראשון נתלה היוגורט הנוזלי בתוך בד לניקוז הנוזלים, עד להיווצרות לַבַּנֶה. מהלַבנה מיוצרים כדורים ואלו מיובשים - באופן מסורתי בשמש - עד ל"התקשחות" הכדורים. זמן הייבוש יכול להימשך בין כמה ימים לשבועיים.

## שימוש
תהליך הייבוש משמר את אבני היוגורט לאורך זמן, גם ללא אמצעי קירור. ניתן לאכול אותן כמו שהן והן מהוות מצרך בסיסי לנוודים, אשר בדרך כלל מרככים אותן עם מעט מים.

לעיתים נהוג גם להוסיף אבני יוגורט לרטבים או למרקים, והן משמשות גם מרכיב חשוב במנסף, ובמטבח האיראני במאכל קאשק אוֹ באדמג'אן (کشک و بادمجان) שהוא מטבל חצילים.

## ראו גם
* שנקליש

## קישורים חיצוניים

קטגוריה:יוגורטים
קטגוריה:המטבח הים-תיכוני
קטגוריה:המטבח הערבי: מאכלי חלב
מארן ר. ניהוף

**מארן ניהוף** (**Maren R. Niehoff**, נולדה 16 באפריל 1963) היא חוקרת מחשבת ישראל ישראלית ממוצא גרמני, המכהנת כראש הקתדרה על שם מקס קופר בחוג למחשבת ישראל וכראש החוג באוניברסיטה העברית בירושלים. תחום מחקרה מתמקד בהגות היהודית ההלניסטית והרבנית המוקדמת, וביחסים ביניהן. ביוני 2021 היא נבחרה כחברה באקדמיה הלאומית הישראלית למדעים.

## ביוגרפיה
את לימודיה האקדמיים ערכה ניהוף באוניברסיטת ברלין ובאוניברסיטה העברית.

את התואר השני והשלישי השלימה באוניברסיטת אוקספורד בהנחייתו של גיזה ורמס  בשנת 1989. פוסט דוקטורט ערכה באוניברסיטת הרווארד. החל משנת 2011 מכהנת כחברת סגל בחוג למחשבת ישראל באוניברסיטה העברית ומאז 2014 משמשת כראש הקתדרה על שם מקס קופר למחשבת ישראל.

מארן ניהוף כיהנה כראש קבוצת מחקר במכון הישראלי ללימודים מתקדמים, שהתמקדה ב"הקמת העצמי בתרבויות ים-תיכוניות עתיקות ("Constructions of the Self in Ancient Mediterranean Cultures").

## מחקר
תחום המחקר של ניהוף כולל קשת רחבה של תקופות החל מהיהדות ההלניסטית ועד הספרות הרבנית המוקדמת עם נגיעה לנצרות הקדומה והספרות הפגנית.

ניהוף חקרה את דמותו של פילון האלכסנדרוני, והציעה ניתוח היסטורי מקיף של פילון כסופר יהודי באימפריה הרומית. הכרונולוגיה של יצירותיו, תולדותיו וכן התפתחות מחשבתו נבחנות בהקשר אל חינוכו באלכסנדריה וביקורו ברומא כראש השגרירות היהודית לגאיוס. ניהוף טענה כי פילון עסק יותר ויותר בשיח הרומי ובכך זרק אור חדש וחשוב על הופעתה של הנצרות הקדומה והזרם הסופיסטי.

ניהוף חוקרת את הדינמיקה שבין יהודים, נוצרים ופגאנים בשלהי העת העתיקה. מחקריה אלו כוללים השואה בין הספרות הרבנית המוקדמת, יצירתו של אוריגנס, מדרשי תהלים שנתגלו לאחרונה וכן את שברי חיבורים פגאניים מקלסוס ופורפיריוס.

ניהוף המשיכה את מפעלו של יהושע עמיר בתרגום כתבי פילון האלכסנדרוני מיוונית לעברית בהוצאת מוסד ביאליק.

## ספרים
* **פילון האלכסנדרוני: ביוגרפיה אינטלקטואלית**, מארן ר' ניהוף; תרגמו מאנגלית: אסף רוט, רון אגמון; ירושלים, הוצאת ספרים ע"ש י"ל מאגנס - האוניברסיטה העברית, תשפ"ב 2021.

* M. R. Niehoff, The Figure of Joseph in Post-Biblical Jewish Literature, 1992, 178 pp. Brill, Leiden.
* M. R. Niehoff, Philo on Jewish Identity and Culture, 2001, Mohr Siebeck, Tübingen.
* M. R. Niehoff, Jewish Exegesis and Homeric Scholarship in Alexandria, 2011, Cambridge University Press, Cambridge. Paperback edition 2014. Polonsky Prize 2011.
* M. R. Niehoff, ed., Homer and the Bible in the Eyes of Ancient Interpreters, 2012, Brill, Leiden.
*M. R. Niehoff, ed., Journeys in the Roman East: Imagined and Real, 2017, Mohr Siebeck, Tübingen.
*M. R. Niehoff, Philo of Alexandria. An Intellectual Biography, 2018, Yale University Press, New Haven.


## קישורים חיצוניים
* 
* 
* 

## הערות שוליים

קטגוריה:חוקרי מחשבת ישראל
קטגוריה:חוקרי נצרות
קטגוריה:חוקרות נצרות
קטגוריה:חוקרי תלמוד
קטגוריה:פילון האלכסנדרוני
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:סגל האוניברסיטה העברית בירושלים: מחשבת ישראל
קטגוריה:חברות האקדמיה הלאומית הישראלית למדעים
קטגוריה:ישראלים שנולדו ב-1963
קטגוריה:ישראליות שנולדו ב-1963
קטגוריה:הבראיסטים
שאיוקזה

**שאיוקזה** (בהונגרית: **Sajókaza**) הוא כפר במחוז בורשוד-אבאוי-זמפלן שבצפון מזרח הונגריה.

אוכלוסיית שאיוקזה קטנה מ-1,099 תושבים בשנת 1990 עד 964 תושבים בשנת 2022 (ירידה של 135 תושבים).

## יהודי שאיוקזה
יהודים התיישבו במקום במחצית השנייה של המאה ה-18 ובקהילה פעלו חברה קדישא, אגודת נשים ובית קברות. בית כנסת נבנה בשנת 1932 והקהילה השתייכה לזרם האורתודוקסי.

בסוף שנת 1941 גויסו 40 גברים מהכפר לעבודות כפייה. הם נשלחו לחזית אוקראינה שבה לחם הצבא ההונגרי לצד הגרמנים, ושם הועסקו בבניית גשרים ובסלילת דרכים, רובם נספו.

באפריל 1944 רוכזו יהודי המקום ברחבת מכרות הפחם והוחזקו שבועיים תחת כיפת השמיים ואחר כך גורשו לגטו דיושג'ר משם שולחו למחנה ההשמדה אושוויץ.

לאחר המלחמה חזרו 28 יהודים וחידשו את חיי הקהילה ובגלל עוינות התושבים הלא יהודים עזבו בזה אחר זה, ובשנת 1957 כבר לא ישבו יהודים בכפר.

## לקריאה נוספת
*פנקס הקהילות הונגריה, עמוד 517–518
*שאיו-קאזא, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 402. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

## קישורים חיצוניים

*  
* נתוני הכפר באתר הלמ"ס ההונגרי
* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:מחוז בורשוד-אבאוי-זמפלן
עידן נחמיאס

**עידן נחמיאס** (נולד ב-17 במרץ 1997) הוא כדורגלן ישראלי המשחק בעמדת הבלם בלודוגורץ ראזגרד מליגת העל הבולגרית ובנבחרת ישראל.

## קריירת מועדונים
נחמיאס נולד בקיבוץ עין זיוון שברמת הגולן, ולאחר מכן עבר עם משפחתו למושב אניעם שברמת הגולן. נחמיאס החל לשחק כדורגל בקבוצת הילדים של מ.ק. גולן/קצרין, ובגיל 14 הצטרף למחלקת הנוער של עירוני קריית שמונה. ב-6 במאי 2017 ערך את הופעת הבכורה שלו בקבוצה הבוגרת של המועדון, בהפסד 1–4 להפועל כפר סבא בליגת העל.

בעונת 2017/2018 צורף נחמיאס רשמית לסגל הקבוצה הבוגרת, וב-1 באפריל 2018 הבקיע את שער הבכורה שלו בקריירה, בהפסד 2–3 לבית"ר ירושלים בחצי גמר גביע המדינה. בסך הכל שותף ב-24 משחקים בעונה זו, מתוכם 16 משחקי ליגה. בעונת 2018/2019 ביסס את מעמדו כשחקן הרכב קבוע, וב-29 בספטמבר 2018 כבש את שער הבכורה שלו בליגת העל, בניצחון 2–0 על בית"ר ירושלים. בסך הכל כבש בעונה זו שלושה שערים ב-31 הופעות ליגה.

ב-21 ביוני 2021 חתם לארבע שנים במכבי תל אביב. ב-19 באוגוסט שותף לראשונה כאשר פתח בהרכב במשחק מול שחטר קראגנדי, במסגרת פלייאוף הקונפרנס ליג, שהסתיים בניצחון בתוצאה 1–2. ב-11 בספטמבר ערך את הבכורה שלו בקבוצה במסגרת הליגה, כאשר פתח בהרכב במשחק מול מכבי פתח תקווה, שהסתיים בתוצאה 1-1. את שער הבכורה שלו בליגה הבקיע ב-18 בספטמבר, במשחק מול מכבי חיפה, שהסתיים בניצחון בתוצאה 1–2. ב-7 בדצמבר קרע נחמיאס את הרצועה הצולבת בברכו, נותח וסיים את העונה.

ב-2 באוגוסט 2025 חתם לשלוש שנים בלודוגורץ ראזגרד. ב-9 באוגוסט ערך את הופעת הבכורה שלו במועדון שפתח בהרכב והשלים 90 דקות בניצחון 0–3 מול סלביה סופיה בליגה.

## נבחרות ישראל
נחמיאס שיחק בכל הנבחרות הצעירות של ישראל ושימש קפטן נבחרת הנוער. לזכותו של נחמיאס עשר הופעות בנבחרת הצעירה, בהן כבש שער אחד.

ב-14 באוקטובר 2020 ערך הופעת בכורה בנבחרת הבוגרת של ישראל בניצחון החוץ 2–3 על סלובקיה, במסגרת ליגת האומות 2020/2021.

## תארים
; מכבי תל אביב
* אליפות: 2023/2024, 2024/2025
* גביע הטוטו: 2023/2024, 2024/2025
* אלוף האלופים: 2024

## קישורים חיצוניים

## הערות שוליים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:כדורגלני עירוני קריית שמונה
קטגוריה:כדורגלני מכבי תל אביב
קטגוריה:כדורגלני לודוגורץ ראזגרד
קטגוריה:כדורגלני נבחרת ישראל
קטגוריה:מועצה אזורית גולן: אישים
קטגוריה:כדורגלנים ישראלים בבולגריה
קטגוריה:ישראלים שנולדו ב-1997
סלע (אדום)

**סלע** היא עיר באדום המוזכרת בתנ"ך. בעבר זהותה על פי יוסף בן מתתיהו עם פטרה, אך כיום יותר מקובל לזהותה עם מוצב סלע ליד הכפר א-סלע צפונית מבצרה בצפון אדום, מדר' דרום מזרח לים המלח.

## בתנ"ך
סלע מוזכרת בתנ"ך במלחמת אמציה מלך יהודה נגד אדום:
:"הוּא הִכָּה אֶת אֱדוֹם בְּגֵיא המלח [מֶלַח] עֲשֶׂרֶת אֲלָפִים וְתָפַשׂ אֶת הַסֶּלַע בַּמִּלְחָמָה וַיִּקְרָא אֶת שְׁמָהּ יָקְתְאֵל עַד הַיּוֹם הַזֶּה."

פסוקים נוספים בהם מופיעה המילה "סלע" מפורשים לעיתים כמתייחסים לסלע אדום. פסוק אחד הוא בדברי בלעם על הקיני:
:"וַיַּרְא אֶת הַקֵּינִי וַיִּשָּׂא מְשָׁלוֹ וַיֹּאמַר אֵיתָן מוֹשָׁבֶךָ וְשִׂים בַּסֶּלַע קִנֶּךָ."

פסוק שני הוא בתיאור ההתיישבות של בני ישראל בתחילת ספר שופטים: 
:"וּגְבוּל הָאֱמֹרִי מִמַּעֲלֵה עַקְרַבִּים מֵהַסֶּלַע וָמָעְלָה."

פסוקים נוספים הם בעובדיה:
:"זְדוֹן לִבְּךָ הִשִּׁיאֶךָ שֹׁכְנִי בְחַגְוֵי סֶּלַע מְרוֹם שִׁבְתּוֹ אֹמֵר בְּלִבּוֹ מִי יוֹרִדֵנִי אָרֶץ ... וְחַתּוּ גִבּוֹרֶיךָ תֵּימָן לְמַעַן יִכָּרֶת אִישׁ מֵהַר עֵשָׂו מִקָּטֶל"
שיש שראו במילה "מקטל" שיבוש של "יקתאל", היא הסלע.

## זיהוי
תרגום השבעים תרגם את הסלע כשם עצם ולא כשם מקום. אוסביוס מקיסריה זיהה את הסלע עם רקם שזוהתה עם פטרה ובעקבותיו היה מקובל עד המאה ה-20 לזהות את הסלע עם פטרה. בשנות ה-30 של המאה ה-20, נלסון גליק חקר את אזור אדום, גילה מצודת סלע בסמוך לכפר א-סלע שמצפון לבצרה, אולם קבע שהמיקום של סלע הוא אכן באום אל ביארה שבסמוך לפטרה. לעומת זאת, באותה תקופה היו שפקפקו לגבי זיהוי סלע בפטרה, בגלל שסלע נמצאת, לפי הפסוקים ליד מעלה עקרבים וגיא מלח שזוהו מדרום לים המלח, הרחק צפונה מפטרה. מחקר נוסף באזור פטרה שלל, לטענת בנו רותנברג, את האפשרות שסלע נמצאת בה. לטענתו של רותנברג, הסלע הוא שם עצם והמקום ששונה שמו ליקתאל נמצא בהרים שממערב לערבה הצפונית. אולם רוב החוקרים עברו לתמוך בזיהוי של הסלע במצודה האדומית א-סלע. גילוי כתובת נבונאיד בא-סלע חיזקה את הדעה שסלע הייתה במצודת א-סלע. 

## קישורים חיצוניים

## הערות שוליים

קטגוריה:אתרים אדומיים
קטגוריה:יישובי המקרא
יסעורון וילסון

**יסעורון וילסון** (שם מדעי: *Oceanites oceanicus*) הוא מין של עוף ים קטן מהמשפחה יסעורונים דרומיים אשר בעל תפוצה גלובלית מסביב לאוקיינוסים. הוא קרובו לסוג של יסעורון גלאפגוס.
## מאפיינים
יסעורון וילסון מגיע לאורך 16-18.5 ס"מ, מוטת כנפיים של 38–42 ס"מ ומשקלו 28–50 גרם בממוצע. הוא בעל נוצות כהות עם זנב זקור בעל קצוות לבנים ורגליים שחורות ובעל כנפיים רחבות עם קצוות לבנים. היסעור בעל מקור קצר ושחור שבקצהו העליון בלוטת הפרשת מלחים.

היסעורון הוא עוף הנודד לאורך הים הפתוח, הרחק מהיבשה ונראה לעיתים רחוקות. אזור הרבייה שלו הוא סביב האוקיינוס הדרומי לחופי אנטארקטיקה, איי שטלנד הדרומיים ואיים דומים במהלך הקיץ. בסתיו הוא נודד צפונה ומבלה סביב האוקיינוס האטלנטי צפונה עד לבריטניה אך מגיע גם לאוקיינוס השקט לחופי אמריקה הצפונית וגם לאוקיינוס ההודי. עוף זה יכול לישון בעודו מעופף והוא נוחת רק לעיתים רחוקות אך יכול לשחות על פני המים.

היסעורון ניזון מפלנקטון צף אך גם מדגים כמו אורנוניים, קריל ואמפיפודים. היסעורון מרקד על הגלים וחוטף מזון קטן והוא עושה זאת גם בעת סערות עזות. לעיתים הוא נצפה ניזון מנבלות של חיות גדולות.

היסעורון המתרבה באיים הדרומיים, אשר הוא אחד מהעופות הקטנים ביותר באנטארקטיקה, מקנן בסלעים ובנקיקים עמוקים ובהם מטיל ביצה אחת. האפרוח הבוקע ניזון מקריל ודגים שזוג ההורים מביאים לו עד לבגרותו לאחר 60 יום. ההורים גם שומרים עליו מטורפים כמו חמסניים ושחפים המחפשים כל אפרוח פגיע.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1820
קטגוריה:טקסונים שתוארו בידי היינריך קאל
קטגוריה:יסעורונים דרומיים
קטגוריה:אנטארקטיקה: עופות
הלנה ברגסטרום

**הלנה קריסטינה ברגסטרום** (בשוודית: **Helena Kristina Bergström**; נולדה ב-5 בפברואר 1964) היא שחקנית ובמאית קולנוע שוודית.

## ביוגרפיה
ברגסטרום נולדה בגטנבורג שבשוודיה לשחקנית קרסטין וויגדרן ולבמאי הקולנוע הנס ברגסטרום, סבה מצד אמה אף הוא היה שחקן.

בנעוריה למדה שנה במיסיסיפי שבארצות הברית במסגרת תוכנית לחילופי תלמידים שוודית-אמריקאית.

ב-2012 הייתה אחת המנחות של המלודיפסטיבלן.

ברגסטרום ביימה מספר סרטים.

## פילמוגרפיה
* 1982 - שיחקה בסדרה "Time Out" של ערוץ SVT1.
* 1989 - שיחקה בסרט "1939" העוסק במלחמת העולם השנייה מנקודת מבטה של מלצרית בסטוקהולם.
* 1992 - שיחקה בסרט "Änglagård" שהוקרן בפסטיבל קאן, היא הופיעה גם בשני סרטי ההמשך שלו.
* 1993 - שיחקה בסרט "הריקוד האחרון" שנשלח להתמודד עבור שוודיה בפרס אוסקר לסרט הזר הטוב ביותר, בנוסף זכתה עבור תפקיד זה בפרס הקולנוע השוודי בקטגוריית השחקנית הטובה ביותר.
* 2000 - שיחקה בסרטה של סוסנה ביר "פעם בחיים"; בדמותה של מונה, אמא לארבעה ילדים. 
* 2001 - גילמה עיתונאית החוקרת אירוע טרור בסטוקהולם בסרט המתח "Sprängaren".
* 2004 - שיחקה בדרמה שוודית-בריטית "הפנינים של מלכת שבא" לצד לינדזי דאנקן.
* 2008 - גילמה את סלמה לגרלף בסדרה הביוגרפית "סלמה".

## חיים אישיים

ברגסטרום נשואה לבמאי האנגלי קולין נוטלי ולהם שני ילדים.

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה שוודיות
קטגוריה:במאיות קולנוע שוודיות
קטגוריה:שוודיות שנולדו ב-1964
קטגוריה:שוודים שנולדו ב-1964
יבגני סובה

[250px|ממוזער|שמאל|ח"כ יבגני סובה באירוע "[שבתרבות" בגבעת שמואל]]
**יבגני סוֹבָה** (באוקראינית: **Євгеній Сова**, נולד ב-29 באוגוסט 1980, י"ז באלול ה'תש"ם) הוא סגן יושב ראש הכנסת ה-25 וחבר הכנסת מטעם ישראל ביתנו. בעבר היה עיתונאי.

## ביוגרפיה
סובה נולד בעיר פרבומייסק, אוקראינה הסובייטית שבברית המועצות דאז לניקולאי סובה וסבטלנה לבית גכטמן. עלה לישראל ב-1997, במסגרת תוכנית סל"ה של הסוכנות היהודית. בעל תואר ראשון במדעי המדינה מאוניברסיטת בר-אילן, עוד לפני גיוסו לצה"ל. שירת בתפקיד של קצין בנציבות קבילות החיילים. למד תקשורת ועיתונאות באוניברסיטת בר-אילן. בעל תואר שני בתקשורת פוליטית. בשנת 2005 החל לעבוד ככתב ותחקירן בעיתון וסטי ובחדשות 2. הפרשן המדיני-פוליטי של ערוץ 9 ומגיש תוכניות אקטואליה ב"כאן רק"ע".

בשנת 2014 עזב את ערוץ 9 והחל את עבודתו בערוץ הבין-לאומי בשפה הרוסית RTVI. מספטמבר 2014 עד ינואר 2019 הגיש את התוכנית ״השבוע בישראל״. ב-3 בפברואר 2019 הודיע עם אביגדור ליברמן על הצטרפותו לישראל ביתנו לקראת הבחירות לכנסת העשרים ואחת. הוא הוצב במקום השלישי ברשימת ישראל ביתנו ונכנס לכנסת. הוא הוצב שוב במקום השלישי ברשימה של ישראל ביתנו לבחירות לכנסת העשרים ושתיים, בחירות לכנסת העשרים ושלוש ובבחירות לכנסת העשרים וארבע, נבחר בכולן לכנסת. בכנסת ה-24, כיהן יו"ר הסיעה וסגן יושב ראש הכנסת

לקראת הבחירות לכנסת העשרים וחמש, הוצב שוב במקום השלישי ברשימת ישראל ביתנו לכנסת. בכנסת זו הוא אף מכהן כסגן יושב ראש הכנסת.

## חיים אישיים
נשוי למרינה, ד"ר לביולוגיה, ולהם שלוש בנות. תושב פתח תקווה.

## קישורים חיצוניים

*יבגני סובה, באתר ערוץ כנסת

## הערות שוליים

קטגוריה:עולים בשנות ה-1990
קטגוריה:בוגרי אוניברסיטת בר-אילן
קטגוריה:פתח תקווה: חברי הכנסת
קטגוריה:חברי הכנסת העשרים ואחת
קטגוריה:חברי הכנסת מטעם ישראל ביתנו
קטגוריה:חברי הכנסת העשרים ושתיים
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:סגני יושב ראש הכנסת בכנסת העשרים וחמש
קטגוריה:ישראלים ילידי ברית המועצות
קטגוריה:ישראלים ילידי אוקראינה
קטגוריה:ישראלים שנולדו ב-1981
טריטון גס-עור

ממוזער|טריטון על קרקע היער
**טריטון גס-עור** (שם מדעי: *Taricha granulosa*) הוא מין דו-חי מתת-משפחת הטריטונים החי באמריקה הצפונית באזורים לחים-ממוזגים.

טריטון זה מגיע לאורך של 6–9 ס"מ ויחד עם הזנב לאורך 11–18 ס"מ. הוא בעל עור רך מכוסה גבשושיות בצבע חום בהיר עד זית-שחור בפלג הגוף העליון בעוד פלג הגוף התחתון כתום בהיא עד צהוב. הטריטון בעל ראש שטוח ולשון עגולה נשלפת ודביקה. הרגליים שלו קצרות ובעלות קרומי שחייה. הזכרים מגדלים בעונת הרבייה איברים בולטים ומנופחים ואצבעות ארוכות יותר, העוזרות להם לתפוס את הנקבות.

טריטון זה חי ביערות מחטניים במערב אמריקה הצפונית מדרום אלסקה וקולומביה הבריטית לצפון קליפורניה מסביב לרכס קסקייד. ישנם דיווחים על כמה טריטונים שנמצאו באיידהו.

הטריטון הקטן מצוי על קרקע היער בין העלים ובבריכות, בהם הוא מתרבה. הוא ניזון מחרקים ועוד חסרי חוליות שהוא לוכד בלשונו. בעונת הרבייה שני המינים שוחים במים, פותחים את איברי מינם אחד כלפי השני ולעיתים נוצרת המולה של מספר זכרים סביב הנקבה, המתחרים ביניהם על הרבייה. הביצים מוטלות בקבוצות בין עלים בבריכה.

## רעל
הטריטון ידוע בשל היותו אחד מסדרת בעלי הזנב הרעילים בעולם עם רעלן עצבי חזק המזכיר את רעל הנפוחית. הטריטון מפריש להגנתו טטרודוטוקסין ברגע שמשהוא נוגע או נושך אותו ומייצר ריח חריף מאוד באותו רגע. לבני אדם הרעל יכול לגרום לגירוי חזק בידיים או בעיניים, בייחוד לאחר ששופשפו לאחר מגע בטריטון. במקרה אחד אדם מת לאחר שאכל טריטון, אך מדובר בתגובה נדירה.

רוב הטורפים ביער נותנים לטריטון מרחב מחיה ולא מתקרבים אליו אך יש טורף יוצא דופן - נחש בירית מצוי, אשר יכול לבלוע את הטריטון ובעל יכולת עמידה ייחודית לרעל והם אף יכולים לאחסן רעל זה לשימוש נגד אויביהם. יכולת זו ייחודית למספר נחשי בירית החיים בקרבת הטריטון.

לטריטון ישנם 2 תת-מינים, אם כי בעבר סברו שיש הרבה יותר:
* *Taricha granulosa granulosa*
* *Taricha granulosa mazamae*

## קישורים חיצוניים

## הערות שוליים

קטגוריה:סלמנדריים
קטגוריה:ארצות הברית: דו-חיים
קטגוריה:בעלי חיים ביערות גשם ממוזגים
למפרולוגוס קליפטרוס

**למפרולוגוס קליפטרוס** (שם מדעי: *Lamprologus callipterus*) הוא מין של דג ממשפחת האמנוניים אשר אנדמי לאגם טנגניקה שבמרכז אפריקה, הגדול באגמי אפריקה. אמנון זה גם משמש כדג נוי ברחבי העולם ומגודל באקווריומים, אם כי הוא בעל אופי קשה לגידול באקווריום והוא נחשב לאגרסיבי. הוא ניזון מחסרי חוליות כמו סרטנים ורכיכות החיות על הקרקעית של האגם.

אורך הדג הזכר 12.4 ס"מ בעוד הנקבה קטנה בהרבה ואורכה רק 4.5 ס"מ. הדג בעל ראש גדול עם שפתיים משורבבות וסנפירי גב, חזה ושת וכן זנב גדולים ומפוארים בצבע אפור-צהבהב עם צידיים מפוספסים בחום. ראש הזכר מכיל כמה פסים כחולים בוהקים ועיניים צהובות עזות. הזכרים גדולים בהרבה מהנקבות עקב מנהגם להציג בזירות החיזור קונכיות של שבלולים אשר לעיתים גדולות מהם והם מעבירים אותם בידי פיהם לשטח ראווה רחב. חלק מהדגים מנצלים את קרוביהם וחוטפים את הקונכיות שלקחו. הנקבות בוחרות את הזכרים ע"פ טיב וגודל הזירה שעליה הם נמצאים. לאחר ההזדווגות הנקבות מחפשות מאורות ומחילות בהם הן מגדלות את הדגים הצעירים.

הזכרים שלא מצליחים להזדווג מסתובבים בחבורות רווקים, לעיתים עד 100 פרטים ועלולות לפגוע בצעירי האמנונים האחרים או באתרי המזון החשובים.

## קישורים חיצוניים

## הערות שוליים

קטגוריה:טקסונים שתוארו בידי ז'ורז' אלבר בולנז'ר
קטגוריה:אמנוניים
קטגוריה:טנזניה: בעלי חיים אנדמיים
קטגוריה:טנזניה: דגי מים מתוקים
קטגוריה:בעלי חיים שתוארו ב-1906
ג'וזפין סאנדסטרום

**יוספין סאנדסטרום** (בשוודית: **Josefine Sundström**; נולדה ב-6 בספטמבר 1976) היא מנחת טלוויזיה, זמרת וסופרת שוודית.

## ביוגרפיה
סאנדסטרום נולדה במחוז סטוקהולם, היא למדה בלט בבית הספר המלכותי לבלט של סטוקהולם (Kungliga Svenska Balettskolan).

ב-1999 השתתפה במלודיפסטיבלן כחלק מלהקת הבנות "Ai".

ב-2001 הנחתה את המלודיפסטיבלן ובאותה שנה מסרה את תוצאות הניקוד של שוודיה באירוויזיון.

ב-2002 ו-2007 הנחתה את תחרות המוזיקה לילדים "Lilla Melodifestivalen" וב-2002 הנחתה גם את הגרסה הכלל סקנדינבית של התחרות "MGP Nordic".

ב-2005 הנחתה ויזמה את תוכנית הילדים "Klara, färdiga, gå!", באותה שנה גם השתתפה כשחקנית בתוכנית "En decemberdröm".

ב-2008 התמודדה בתוכנית "Stjärnor på is" בה מפורסמים מתחרים ביניהם בהחלקה אמנותית על הקרח.

ב-2010 יצא הספר שכתבה "Vinteräpplen".

ב-2013 הנחתה את טקס הגרלת מיקומי השירים באירוויזיון בבית עיריית מאלמה, באותה שנה היא גם הגישה פרשנות לאירוויזיון עבור הטלוויזיה השוודית.

## קישורים חיצוניים

* 
* 

## הערות שוליים

קטגוריה:מנחות טלוויזיה שוודיות
קטגוריה:זמרות שוודיות
קטגוריה:סופרות שוודיות
קטגוריה:משתתפי מלודיפסטיבלן 1999
קטגוריה:שוודיות שנולדו ב-1976
אל-סיראט

**אל-סיראט** (בערבית: **الصراط**, בתעתיק מדויק: אלצִראט, הגייה מקורבת: א-סיראט) הוא מושג בתאולוגיה האסלאמית המתאר גשר צר אותו חייב לחצות כל אחד מבני האדם ביום הדין על מנת להיכנס לגן העדן.

על פי תיאורו במסורת האסלאמית, הגשר צר כשערה וחד כלהב של חרב, כשמצד אחד הוא מחובר לכותל המערבי, ומהצד השני לגן העדן, בעוד שמתחתיו בוערת אש הגיהנום אליה יפלו הרשעים.

## מבט כללי
על פי פרשני הקוראן והחדית', הסיראט הוא גשר שיוקם מעל הגיהנום, עליו יעברו אנשים על פי מעשיהם. כמה מהם יעברו כהרף עין, או כמו ברק, או כמו הרוח, או כמו סוסים מהירים. חלקם יחצו בריצה, חלקם יצעדו, חלקם זוחלים, וחלקם ייחטפו וייזרקו לאש הגיהנום, כל אחד לפי מעשיו.

חלק מהפרשנים מתארים זאת כך:

על פי פוסקי ההלכה באסלאם, חובה על המוסלמי להאמין בגשר (אל-סיראט), ואין האמונה שלמה בלי האמונה בגשר.

## אל-סיראט בחדית'
בחדית' שנמסר על ידי אבו סעיד אל-ח'ודרי נאמר שהצחאבה שאלו את מוחמד באשר לגשר, והוא ענה להם שהגשר חלקלק ועליו מלחציים חדים וקוצים דוקרניים. הוא הוסיף שחלק יעברו את הגשר במהירות וללא פגע, בעוד שחלק יפלו ממנו היישר אל הגיהנום.

## אטימולוגיה
מומחי השפה הערבית טוענים שישנן מספר דרכים לכתוב ולהגות את הביטוי, ובהן: א-צִראט (الصراط), א-סִראט (السراط), וגם א-זִראט (الزراط).

כמו כן, חלוקים המומחים בנוגע לשאלה האם אל-סיראט היא מילה בלשון זכר או בלשון נקבה.

## קישורים חיצוניים

## הערות שוליים

קטגוריה:אסלאם
אמנון קיסרי

**אמנון קיסרי** (שם מדעי: *Boulengerochromis microlepis*; משמעות שמו המדעי: "הדג של ג'ורג' אלברט בולנג'ר") הוא מין יחידי בסוגו של דג גרם מסדרת הדקראים אשר אנדמי לאגם טנגניקה שבאפריקה. זהו המין הגדול ביותר במשפחת האמנוניים לצד המין אמנון טווסי מנומר (Cichla temensis) מאמריקה הדרומית שאולי מעט יותר ארוך. האמנון שוכן במים רדודים עד לעומק 100 מטרים במדינות: בורונדי, טנזניה, זמביה והרפובליקה הדמוקרטית של קונגו.
## מאפיינים
האמנון הקיסרי יכול להגיע לאורך של 90 ס"מ בזכרים ו-75 ס"מ בנקבות אך מגיע למשקל קטן יחסית של 4.5 ק"ג. הוא בעל ראש גדול עם שפתיים משורבבות ובעל פסים כהים לאורך הגוף והסנפירים צהובים בהירים ובוהקים. האמנון בעל סנפיר גב גבוהה ומסועפת וזנב גבוה ומחודד המשמש לתאוצה מהירה.

דג זה הוא טורף דגים אחרים להם הוא אורב. בניגוד לקרובי משפחתו הוא גדול מכדי לקנן במחילות ובמקום מכנס גומה בקרקע בעומק 1.5 מטרים כששני ההורים שומרים על ביציהם עד הבקיעה. 10,000-15,000 ביצים מוטלות ונשמרות בידי הזכר עד הבגרות, כאשר הם בני 2.5 שנה ובאורך 40 ס"מ. עד לשלב זה הם אוכלי כל.

אמנון זה אינו בסכנה בטבע כיום.

## קישורים חיצוניים

## הערות שוליים

קטגוריה:טקסונים שתוארו בידי ז'ורז' אלבר בולנז'ר
קטגוריה:אמנוניים
קטגוריה:מקריני סנפיר יחידים בסוגם
קטגוריה:טנזניה: בעלי חיים אנדמיים
קטגוריה:טנזניה: דגי מים מתוקים
קטגוריה:בעלי חיים שתוארו ב-1899